stanford-oval/wikipedia huggingface dataset:
עונת 2017/2018 ביורופקאפ
שלב הבתים > שלב הבתים השני > בית יא'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | דנמרקבאקן ברס | 6 | 4 | 2 | 509 | 536 | 27- | 10 | מעפילות לשמינית הגמר |
| 2 | בלרוס צמוקי מינסק | 6 | 3 | 3 | 472 | 429 | 43+ | 9 | מעפילות לשמינית הגמר |
| 3 | מונטנגרו מורנר בר | 6 | 3 | 3 | 461 | 497 | 36- | 9 | מעפילות לשמינית הגמר |
| 4 | הונגריה סולנוקי אולאי | 6 | 2 | 4 | 484 | 462 | 20+ | 8 |  |
שלב הבתים > שלב הבתים השני > בית יב'

| מקום | קבוצה | מש' | נ' | ה' | סלי זכות | סלי חובה | הפרש | נק' | הערות |
| --- | --- | --- | --- | --- | --- | --- | --- | --- | --- |
| 1 | הולנד דונר חרונינגן | 6 | 4 | 2 | 511 | 444 | 67+ | 10 | מעפילות לשמינית הגמר |
| 2 | רומניהקלוז'-נאפוקה | 6 | 3 | 3 | 455 | 468 | 13- | 9 | מעפילות לשמינית הגמר |
| 3 | קפריסיןקראבנוס | 6 | 3 | 3 | 437 | 463 | 26- | 9 | מעפילות לשמינית הגמר |
| 4 | בלגיהבלפיוס מונס-אנו | 6 | 2 | 4 | 451 | 479 | 24- | 8 |  |
פלשתינה פרימה

| --- | --- |
חלוקת הפרובינקיה הרומית סוריה פלשתינה לשלושה חבלים ביזנטיים
חלוקת הפרובינקיה הרומית סוריה פלשתינה לשלושה חבלים ביזנטיים
 היסטוריה
 הקמה:   
 תאריך:  395 לסה"נ
 פירוק:   
 תאריך:  636 לסה"נ
 ישות קודמת:  פרובינקיה סוריה פלשתינה
 ישות יורשת:  ג'ונד פלסטין
 
פלשתינה פרימה (מלטינית: Palaestina Prima או Palaestina I, מילולית: "פלשתינה הראשונה") הייתה ישות מנהלית ביזנטית שבירתה קיסריה וראשיתה סמוך לשנת 409, עת פרסם הקיסר תיאודוסיוס השני צו לחלוקה וארגון מחדש של כל הפרובינקיות במזרח האימפריה הביזנטית.
הצו חילק את הפרובינקיה סוריה פלשתינה לשתיים: "פלשתינה פרימה", שהשתרעה על שטחי יהודה ושומרון ומישור החוף, ו"פלשתינה סקונדה" ("פלשתינה השנייה"), שהשתרעה על שטחי הגליל והגולן וחלקים מצפון עבר הירדן, וזאת בנוסף על "פלשתינה סלוטאריס" ("נושעת, ניצלת") ששטחה נגרע מפרובינקיית סוריה פלשתינה כבר בשנת 358 ועתה נקראה "פלשתינה טרטיה" ("השלישית").
בשנת 484 לערך, בזמן שלטון זנון, קיסר האימפריה הביזנטית, פרץ המרד השומרוני הגדול הראשון, ככל הנראה משום שהקיסר ביקש לכפות עליהם את הנצרות. המרד פרץ בשכם ובשומרון. המורדים כבשו את קיסריה והשתלטו על כל הפרובינקיה פלשתינה פרימה. אולם בסופו של דבר המרד נכשל. כוחותיו של דוכס פלשתינה הצליחו לדכא אותו ומנהיג המרד, יוסטאס, הוצא להורג. זנון אסר על השומרונים לקיים את פולחנם על הר גריזים והפך את בית הכנסת שעליו לכנסייה. בשנת 495 לערך נעשה ניסיון נוסף למרד, אך הוא דוכא על ידי פרוקופיוס, מושל אדסה (אנ'). בתחילת שנת 529, בתקופת שלטון יוסטיניאנוס הראשון, קיסר האימפריה הביזנטית, פרץ המרד השומרוני הגדול ביותר, שהתפשט משכם אל קיסריה ובית שאן והגיע גם לסביבות ירושלים ועד דרומה של פלשתינה פרימה. המרד דוכא ובשל תוצאותיו הקשות, העניק האוצר האימפריאלי הקלות רבות לפלשתינה פרימה.
בשנת 536, בתקופת יוסטיניאנוס, הועלה מושל הפרובינקיה לדרגת פרוקונסול והוא קיבל את דרגת הכבוד Spectabilis (נערץ), השנייה בסדר הדרגות של המעמד הסנאטורי. כמו כן, הוא קיבל את הזכות ללבוש בגד ארגמן, משכורתו הוגדלה וניתנה לו עדיפות משפטית על פני נציב פלשתינה סקונדה. במקרה של מרד, היה עליו לדכאו גם אם פרץ בפלשתינה סקונדה. המושל ישב בקיסריה, בירת הפרובינקיה. בשנת 536 מושל הפרובינקיה היה סטפנוס, מהעיר עזה. במאה ה-6 היה מושל נוסף בשם תאודורוס, יליד קיסריה. המושלים באו בעיקר מהשכבות העירוניות הבינוניות והעליונות. למושל היה משרד משלו: עמד לרשותו סגל של פקידים ברמות שונות ובתחומים שונים.
היירוקליס מנה במחצית הראשונה של המאה הששית 21 ערים בפלשתינה פרימה. גאורגיוס מקיפרוס מנה במחצית השנייה של אותה מאה, שתי ערים נוספות, יבנה וניקופוליס, ויישובים נוספים.
פלשתינה פרימה נכבשה בידי האימפריה הסאסאנית בשנת 614, אולם שבה ונכבשה בידי ביזנטיון בשנת 628, לפני שנפלה בידי המוסלמים עם הכיבוש הערבי של ארץ ישראל בשנת 636.
ראו גם

פלשתינה סקונדה
פלשתינה טרטיה
הערות שוליים

1 2 3  ההיסטוריה של ארץ ישראל, כרך חמישי: התקופה הרומית-ביזנטית, חלק ג, 3. המשטר והמנהל הביזנטי בארץ ישראל (ירון דן), עמ' 260.
↑  פרקים בתולדות עם ישראל: העת העתיקה / הנרי רומנוב - פרויקט בן־יהודה, באתר benyehuda.org
↑  ההיסטוריה של ארץ ישראל, כרך חמישי: התקופה הרומית-ביזנטית, חלק א, 2. האימפריה הרומית והמנהל הרומי בארץ־ישראל (משה דוד הר), עמ' 67.
↑  ההיסטוריה של ארץ ישראל, כרך חמישי: התקופה הרומית-ביזנטית, חלק ג, 2. ארץ ישראל באימפריה הביזנטית: היסטוריה מדינית (395–634) (ירון דן), עמ' 250–252.
↑  ההיסטוריה של ארץ ישראל, כרך חמישי: התקופה הרומית-ביזנטית, חלק ג, 3. המשטר והמנהל הביזנטי בארץ ישראל (ירון דן), עמ' 262–263.
↑  ההיסטוריה של ארץ ישראל, כרך חמישי: התקופה הרומית-ביזנטית, חלק ג, 6. פני הארץ ויישובה: האוכלוסייה, העיר והכפר (ירון דן), עמ' 296–297.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
פלתודון סינרוס

| פלתודון סינרוס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
משפחה:: פלתודוניים
סוג:: Plethodon
מין:: פלתודון סינרוס
שם מדעי
 Plethodon cinereus ‏גרין, 1818
תחום תפוצה


פלתודון סינרוס (שם מדעי: Plethodon cinereus) הוא מין של דו-חיים משפחת הפלתודוניים, החי במזרח אמריקה הצפונית שמדרום קנדה בקוויבק והפרובינציות האטלנטיות עד מינסוטה, מערבה עד מיזורי ודרומה עד לצפון קרולינה.
הפלתוון הוא קרובו של פלתודון גלוטינוסוס וידועים שני מופעים (אנ') שונים באותו מין, הנבדלים בצבעיהם והתגוננותם מטורפים.
תיאור

זוהי סלמנדרה יבשתית קטנה באורך של 5.7 עד 10 ס"מ והיא בעלת גוף נמוך ורירי עם יכולת נשימה מעורה. העיניים גדולות והגפיים קצרות ואיטיות, כשהסלמנדרה משתמשת בעיקר בזנבה להיגוי. היא מופיעה בשני צורות: אדומות גב שהם בעלי פס אדום לאורך גב עד הזנב ולעיתים הוא מופיע בגוונים נוספים כמו: כתום, צהוב ולבן ובמקרים מסוימים אדום לחלוטין בכל הגוף. הצורה השנייה היא אפורי גב, שהם בעלי גב אפרפר דמוי-עופרת. בשני המופעים הבטן שחורה-לבנה ומנומרת.
הסלמנדרה היא פעילת יום החיה על קרקעית יערות לחים ובהם מחפשת טרף של חסרי חוליות כמו חרקים, קפזנבאים, רבי-רגליים, אמפיפודים ועכבישאים קטנים אותם היא צדה עם לשונה. סוג תזונתם מתבסס בהתאם למופעם כשהאדומים מתבססים על אקריות, קפזנבאים ונמלים בעוד האפורות מתבססות על נמלים, קרדיות ואיזופודים. הם מחבבות מאוד גם טרמיטים הנחשבים למתאימים לצעירים יותר מנמלים.
הסלמנדרות מזדווגות מתחת לסלעים ובולי עצים ביבשה והזכרים משאירים לנקבות חבילת תאי זרע, אותם הם מכניסות לנרתיקם. חלק מהפרטים הופכים למונוגמיים ושומרים יחדיו על אזור הרבייה שלהם מסלנמנדרות אחרות. הנקבות מייצרות 4 עד 17 ביצים בשנה ואלה בוקעות תוך 6 עד 8 שבועות.
הערות שוליים

↑  פלתודון סינרוס באתר הרשימה האדומה של IUCN
פריסילה פרסלי

| --- | --- |

פריסילה פרסלי בשנת 2014
 לידה:  24 במאי 1945 (בת 79) ברוקלין, ניו יורק ארצות הברית
 שם לידה:  Priscilla Ann Beaulieu Wagner 
 מדינה:  ארצות הברית 
 תקופת הפעילות:  מ-1983 
 מקום לימודים:  Immaculate Conception Cathedral School (Memphis, Tennessee)  Wiesbaden High School 
 בן או בת זוג:  אלביס פרסלי (1 במאי 1967–9 באוקטובר 1973)   מרקו גריבלדי (1984–2006) 
 צאצאים:  ליסה מארי פרסלי, נווארון גריבלדי 
 https://www.priscillapresley.com/
 פרופיל ב-IMDb
 
פריסילה בולייה פרסלי (באנגלית: Priscilla Beaulieu Presley; נולדה ב-24 במאי 1945) היא שחקנית קולנוע וטלוויזיה ואשת עסקים אמריקאית, הידועה בעיקר בזכות הופעתה בסרטי "האקדח מת מצחוק", נישואיה לזמר אלביס פרסלי, וכאמה של הזמרת והידוענית ליסה מארי פרסלי.
פריסילה פרסלי נישאה לאלביס פרסלי בשנת 1967, לאחר יחסים זוגיים שהחלו כאשר הייתה בת 14. בשנת 1973 התגרשו השניים. לאחר מותו של פרסלי ייסדה פריסילה את תאגיד "אלביס פרסלי אנטרפרייזס" (Elvis Presley Enterprises) המטפל בעזבונו, ובנכסים שהותיר אחריו, הן נכסים מוחשיים והן נכסי קניין רוחני. פריסילה שימשה כיושבת ראש התאגיד משנת 1982 ועד שנת 1998. כשחקנית, ידועה פריסליה בהשתתפותה לצד לזלי נילסן בסדרת הסרטים "האקדח מת מצחוק". במשך חמש שנים, 1983–1988, שיחקה פרסלי בתפקיד ג'נה וייד בסדרה דאלאס.
פרסלי היא חברה פעילה ב"כנסיית הסיינטולוגיה", שהוא הארגון הגדול ביותר המקדם את התורה הרוחנית העיונית והמעשית של הסיינטולוגיה. פרסלי היא בין הדוברות הבולטות של ארגון "ועדת האזרחים לזכויות האדם" (Citizens Commission on Human Rights), שהוא ארגון המקדם את הדעות הסיינטולוגיות בגנות הפסיכיאטריה.
קריירת המשחק

בשנת 1980 החלה פרסלי להנחות סדרת טלוויזיה בשם "החיות המופלאות" (Those Amazing Animals). הייתה זו תחילתה של קריירת המשחק שלה. בשנת 1983 הופיעה בתפקיד ראשי בסרט הטלוויזיה "האהבה היא לנצח" (Love is Forever) לצד מייקל לנדון הידוע כאבי המשפחה בסדרה "בית קטן בערבה".
בשנה זו קיבלה את תפקיד "ג'נה וייד", בסדרה דאלאס. הסדרה הייתה אז בשיא הצלחתה, ונחשבה ללהיט הטלוויזיוני הנצפה ביותר בארצות הברית ובעולם. דמותה של וייד, היא אהבת נעוריו של בובי יואינג (פטריק דאפי), דמות מרכזית בסדרה, הופיעה באופן מקרי בכמה פרקים קודם להופעתה של פרסלי, ושיחקו אותה שתי שחקניות שונות. פרסלי קיבלה זמן מסך רב בסדרה, והופיעה ב-99 פרקים. בשנת 1988 עזבה את הסדרה עקב חילוקי דעות עם ההפקה בדבר הכיוון שאליו לוקחת עלילת הסדרה את דמותה של וייד. לאחר פרישתה של פרסלי שלחו תסריטאי "דאלאס" את דמותה של וייד, ואת בעלה, ריי קרבס (סטיב קנאלי), לחופשה ארוכה בשווייץ, ממנה לא שבה עד לירידת הסדרה מן המסכים, כשלוש שנים לאחר מכן.
בשנת 1988 הופיעה פרסלי בהצלחה בקומדיה "האקדח מת מצחוק: מתוך תיקי מחלק משטרה!" כבת זוגו של הקומיקאי לזלי נילסן. הסרט זכה להצלחה רבה, והביא להסרטת שני סרטי המשך בהם ככבו נילסן ופרסלי, "האקדח מת מצחוק ½2: מהפח אל הפחד" (1991), ו"האקדח מת מצחוק ⅓33: העלבון האחרון" ב-1994.
ניסיון קולנועי נוסף שלה "הרפתקאות פורד פיירליין" (1990) נכשל מבחינה קופתית וביקורתית. כן רשמה פרסלי הופעת אורח בסרט "אוסטין פאוארס" (1997).
בשנות ה-90 הופיעה פרסלי בתפקידי אורח בסדרות ידועות בטלוויזיה, וביניהן "מלרוז פלייס", "מגע של מלאכים", ו"ספין סיטי".
בשנת 2008 הופיעה פרסלי, לצד הרקדן לואיס ואן אמסטל, בגרסה האמריקאית של "רוקדים עם כוכבים". פרסלי שרדה בתוכנית במשך 5 שבועות בטרם הודחה. פרסלי, בת ה-62, הייתה המתמודדת המבוגרת ביותר שהופיעה בתוכנית.
קריירה עסקית

לאחר מות אביו של אלביס פרסלי ב-1979, שימשה פריסילה כאחת ממנהלות עזבונו, לפי בקשתו בצוואתו, וזאת כאמה של בתו היחידה של פרסלי, ליסה מארי. הוצאות החזקת אחוזת גרייסלנד, שעלו כחצי מיליון דולר בשנה, דלדלו את העזבון שירשה ליסה מארי לחמישה מיליוני דולר בלבד. פריסילה שכרה רואה חשבון שהעמיד את האחוזה ואת עיזבונו של פרסלי על רגליו מבחינה כלכלית. בהמרצתה של פריסילה, ששימשה כיו"ר ונשיא של "אלביס פרסלי אנטרפרייזס", החברה העוסקת בניהול עיזבונו של אלביס, נפתחה האחוזה לקהל הרחב, בשנת 1982, בהשקעה של למעלה מחצי מיליון דולר, צעד שנחשב כמסוכן מבחינה עסקית. בתוך 38 ימים החזירו המבקרים באחוזה את עלות ההשקעה בפתיחתה. בניהולה של פריסילה פרסלי, הגיעו נכסי העזבון ללמעלה ממאה מיליון דולר.
ב-1987 הוציאה פרסלי לאור, בבית ההוצאה הידוע "פאטנם" ביוגרפיה בשם אלביס ואני. הביוגרפיה שהתה שישה שבועות בראש טבלת רבי המכר של העיתון הניו יורק טיימס, ועובדה למיני סדרה בטלוויזיה, אותה הפיקה פרסלי באמצעות חברת הפקות שהקימה, "נווארון הפקות".
פריסילה שימשה גם בתפקידי ניהול עסקיים שונים, ביניהם חברה במועצת המנהלים של MGM, משנת 2000, ומפתחת סדרת בשמים הקרויים על שמה, שזכתה להצלחה, ומכרה מוצרים בשווי עשרות מיליוני דולרים.
פעילות ציבורית

פרסלי פעילה במוסד "Dream Foundation" הפועל להגשמת חלומותיהם של מבוגרים שלקו במחלה סופנית. כמו כן היא פעילה באגודת "ועדת האזרחים לזכויות האדם", הקשורה באמונתה הסיינטולוגית, שמטרתה להילחם כנגד מתן תרופות פסיכיאטריות. פרסלי מקדישה אחוז מסוים מרווחיה לארגונים אלו.
פלשתינה טרטיה

חלוקת הפרובינקיה הרומית סוריה פלשתינה לשלושה חבלים ביזנטיים
פלשתינה טרטיה (בלטינית: Palaestina Tertia או Palestine III; תרגום: "פלשתינה השלישית") הייתה פרובינקיה ביזנטית, שראשיתה סמוך לשנת 409 לספירה, עת פרסם הקיסר תיאודוסיוס השני צו לחלוקת וארגון מחדש של כל הפרובינקיות במזרח האימפריה הביזנטית.
ראשיתה כפרובינקיה רומית, פלשתינה סלוטאריס (Palaestina Salutaris; תרגום: "נושעת", "ניצלת"), שנגרעה מפרובינקיית סוריה פלשתינה סמוך לשנת 358 והשתרעה על שטחים החופפים לשטחי חצי האי סיני, הנגב ועבר הירדן הדרומי.
הגבול עם הפרובינקיה פלשתינה עבר מחוף הים התיכון, מדרום לרפיח עד לסביבות באר שבע ומשם פנה אל ים המלח בסביבות עין גדי. ממזרח לנהר הירדן עבר לאורך נחל ארנון.
הצו חילק את יתרתה של הפרובינקיה סוריה פלשתינה לשתי פרובינקיות נוספות, "פלשתינה פרימה", שהשתרעה על שטחי יהודה ושומרון ומישור החוף, ו"פלשתינה סקונדה", שהשתרעה על שטחי הגליל והגולן וחלקים מצפון עבר הירדן.
"פלשתינה סלוטאריס" נקראה עתה "פלשתינה טרטיה". במאה ה-4 ואולי גם בחלק מהמאה ה-5 בירתה הייתה, ככל הנראה, חלוצה (אלוסה). מאוחר יותר בירתה הייתה פטרה.
היירוקליס מנה במחצית הראשונה של המאה הששית עשר ערים בפלשתינה טרטיה. גאורגיוס מקיפרוס הוסיף לרשימה זו במחצית השנייה של אותה מאה, חמישה שמות נוספים: באר שבע, אלס (אולי אילת), פנטקומיה ("חמשת הכפרים"), מאמופסורה ומטרוקומיה.
ראו גם

פלשתינה פרימה
פלשתינה סקונדה
הערות שוליים

1 2 3 4  ההיסטוריה של ארץ ישראל, כרך חמישי: התקופה הרומית-ביזנטית, חלק ג, 3. המשטר והמנהל הביזנטי בארץ ישראל (ירון דן), עמ' 260
1 2  ההיסטוריה של ארץ ישראל, כרך חמישי: התקופה הרומית-ביזנטית, חלק א, 2. האימפריה הרומית והמנהל הרומי בארץ־ישראל (משה דוד הר), עמ' 67
↑  ההיסטוריה של ארץ ישראל, כרך חמישי: התקופה הרומית-ביזנטית, חלק ג, 6. פני הארץ ויישובה: האוכלוסייה, העיר והכפר (ירון דן), עמ' 297
עונת 2017/2018 ב-NBA

| --- | --- |
 תאריך התחלה:  17 באוקטובר 2017
 תאריך סיום:  9 ביוני 2018
 מספר קבוצות:  30
 מספר משחקים לקבוצה:  82
 דראפט 2017
 בחירה ראשונה:  מרקל פולץ
 על ידי:  פילדלפיה 76'
 העונה הסדירה
 המאזן הטוב ביותר:  יוסטון רוקטס (65–17)
 MVP של העונה הסדירה:  ג'יימס הארדן
 מלך הסלים:  ג'יימס הארדן (יוסטון)
 הפלייאוף
 אלופת המזרח:  קליבלנד קאבלירס
 אלופת המערב:  גולדן סטייט ווריורס
 סדרת הגמר
 אלופה:  גולדן סטייט ווריורס
 MVP של סדרת הגמר:  קווין דוראנט
 → 2016/20172018/2019 ←
 
עונת 2017/2018 הייתה העונה ה-72 של ליגת ה-NBA. העונה החלה ב-17 באוקטובר 2017, והסתיימה ב-9 ביוני 2018. בסדרת הגמר, אשר הפגישה בין קליבלנד קאבלירס לגולדן סטייט ווריורס בפעם הרביעית ברציפות, ניצחה גולדן סטייט בתוצאה 4–0, וזכתה באליפות שנייה ברציפות והשישית בתולדות המועדון. הייתה זו הפעם הראשונה מאז עונת 2006/2007 בו מסתיימת סדרת הגמר בתוצאה חד-צדדית זו (אז היו אלו סן אנטוניו ספרס שניצחו את הקאבלירס). בפרס ה-MVP של סדרת הגמר זכה בפעם השנייה ברציפות שחקן הווריורס קווין דוראנט, לאחר שרשם לאורך הסדרה ממוצעים של 28.8 נקודות, 10.8 ריבאונדים ו-7.5 אסיסטים.
את העונה הסדירה סיימה יוסטון רוקטס עם המאזן הטוב ביותר, 65–17, ושחקנה ג'יימס הארדן זכה בפרס ה-MVP של העונה הסדירה. שחקן אוקלהומה סיטי ת'אנדר, ראסל וסטברוק, רשם במהלך העונה ממוצעים סטטיסטיים של 25.4 נקודות, 10.1 ריבאונדים ו-10.3 אסיסטים למשחק, ובכך הפך לשחקן הראשון שמגיע להישג זה של שתי עונות (רצופות) עם ממוצע של טריפל דאבל.
בהתאם להסכם הקיבוצי שנחתם בין ארגון שחקני ה-NBA לליגה בדצמבר 2016, החל מעונה זו כל קבוצה רשאית להחתים עד שני שחקנים נוספים, מעבר ל-15 הקבועים בסגל, לחוזה כפול (Two-way contract). שחקנים החתומים על חוזה כפול יוכלו לשחק הן עבור קבוצתם בליגת ה-NBA והן עבור קבוצת הבת שלה מליגת הפיתוח, ומשכורתם תיקבע על פי יחס המשחקים בהם ישתתפו בשתי הליגות. שחקנים אלה לא רשאים להשתתף בפלייאוף ה-NBA.
שינויים בסגלי הקבוצות > חילופי מאמנים

| תאריך מינוי> במהלך העונה | קבוצה> במהלך העונה | מאמן נכנס> במהלך העונה | מאמן יוצא> במהלך העונה | סימוכין> במהלך העונה |
| --- | --- | --- | --- | --- |
| 22 באוקטובר 2017 | פיניקס סאנס | ג'יי טריאנו | ארל ווטסון |  |
| 27 בנובמבר 2017 | ממפיס גריזליס | ג'יי. בי. ביקרסטאף | דייוויד פיזדייל |  |
| 22 בינואר 2018 | מילווקי באקס | ג'ו פרונטי | ג'ייסון קיד |  |
שינויים בסגלי הקבוצות > מעברי שחקנים בולטים > שחקנים שפרשו מה-NBA

פול פירס הודיע על פרישה לאחר 19 עונות ב-NBA.
טיישון פרינס מונה לעוזר הג'נרל מנג'ר בממפיס גריזליס, ובכך הודיע על פרישתו לאחר 14 עונות ב-NBA.
מטא וורלד פיס מונה לעוזר מאמן סאות' ביי לייקרס מליגת הפיתוח לאחר 17 עונות כשחקן ב-NBA, ובכך למעשה פרש ממשחק פעיל.
דייוויד לי הודיע על פרישתו באמצעות חשבון האינסטגרם שלו, לאחר 12 עונות ב-NBA.
מאט בארנס הודיע על פרישתו באמצעות חשבון האינסטגרם שלו, לאחר 14 עונות ב-NBA.
קרלוס בוזר הודיע על פרישתו ממשחק לאחר 13 עונות ב-NBA.
קארון באטלר הודיע על פרישה לאחר 14 עונות ב-NBA.
שינויים בסגלי הקבוצות > מעברי שחקנים בולטים > שחקנים חופשיים

ב-6 ביולי 2017 חתם רודי גיי (מסקרמנטו קינגס) על חוזה בסן אנטוניו ספרס.
ב-7 ביולי חתם דארן קוליסון (מסקרמנטו קינגס) על חוזה באינדיאנה פייסרס.
ב-8 ביולי חתם ג'יי. ג'יי. רדיק (מלוס אנג'לס קליפרס) על חוזה בפילדלפיה 76'.
ב-8 ביולי חתם טים הארדוויי הבן (מאטלנטה הוקס) על חוזה בניו יורק ניקס.
ב-10 ביולי חתמו ג'ף טיג (מאינדיאנה פייסרס) וטאג' גיבסון (מאוקלהומה סיטי ת'אנדר) על חוזה במינסוטה טימברוולבס.
ב-10 ביולי חתם ג'ורג' היל (מיוטה ג'אז) על חוזה בסקרמנטו קינגס.
ב-10 ביולי חתם מילוש תאודוסיץ' (מצסק"א מוסקבה) על חוזה בלוס אנג'לס קליפרס.
ב-13 ביולי חתם קנטביוס קולדוול-פופ (מדטרויט פיסטונס) על חוזה בלוס אנג'לס לייקרס.
ב-13 ביולי חתם פול מילסאפ (מאטלנטה הוקס) על חוזה בדנוור נאגטס.
ב-14 ביולי חתם גורדון הייוורד (מיוטה ג'אז) על חוזה בבוסטון סלטיקס.
ב-20 ביולי חתם ראז'ון רונדו (משיקגו בולס) על חוזה בניו אורלינס פליקנס.
ב-25 ביולי חתם דריק רוז (מניו יורק ניקס) על חוזה בקליבלנד קאבלירס.
ב-28 בספטמבר חתם דוויין וייד (משיקגו בולס) על חוזה בקליבלנד קאבלירס.
שינויים בסגלי הקבוצות > מעברי שחקנים בולטים > טריידים

ב-21 ביוני 2017 שלחה אטלנטה הוקס את דווייט הווארד ואת הבחירה ה-31 בדראפט לשארלוט הורנטס, בתמורה למיילס פלאמלי, מרקו בלינלי והבחירה ה-41 בדראפט.
ב-23 ביוני שלחה לוס אנג'לס לייקרס את דיאנג'לו ראסל וטימופיי מוזגוב לברוקלין נטס, בתמורה לברוק לופז והבחירה ה-27 בדראפט (קייל קוזמה).
ב-23 ביוני שלחה שיקגו בולס את ג'ימי באטלר והבחירה ה-16 בדראפט (ג'סטין פאטון) למינסוטה טימברוולבס, בתמורה לזאק לאבין, כריס דאן והבחירה השביעית בדראפט (לאורי מארקנן).
ב-28 ביוני שלחה לוס אנג'לס קליפרס את כריס פול ליוסטון רוקטס, בתמורה לפטריק בוורלי, לו ויליאמס, סם דקר, מונטרז הארל, שלושה שחקנים נוספים ובחירת דראפט עתידית.
ב-30 ביוני שלחה מינסוטה טימברוולבס את ריקי רוביו ליוטה ג'אז, בתמורה לבחירת דראפט עתידית.
ב-6 ביולי שלחה אינדיאנה פייסרס את פול ג'ורג' לאוקלהומה סיטי ת'אנדר, בתמורה לויקטור אולדיפו ודומנטאס סאבוניס.
ב-6 ביולי נערך טרייד משולש שבמסגרתו עבר דנילו גלינארי (מדנוור) ללוס אנג'לס קליפרס, בעוד הקליפרס שלחו את ג'מאל קרופורד, דיימונד סטון ובחירת סיבוב ראשון בדראפט לאטלנטה הוקס, ואטלנטה שלחה לדנוור בחירת סיבוב שני בדראפט.
ב-7 ביולי שלחה דטרויט פיסטונס את מרכוס מוריס לבוסטון סלטיקס, בתמורה לאייברי בראדלי ובחירת סיבוב שני בדראפט.
ב-23 באוגוסט שלחה קליבלנד קאבלירס את קיירי אירווינג לבוסטון סלטיקס, בתמורה לאייזיאה תומאס, ג'יי קראודר, אנטה ז'יז'יץ' ושתי בחירות דראפט עתידיות.
ב-25 בספטמבר שלחה ניו יורק ניקס את כרמלו אנתוני לאוקלהומה סיטי ת'אנדר, בתמורה לאנס קאנטר, דאג מקדרמוט ובחירת דראפט עתידית.
ב-7 בנובמבר שלחה פיניקס סאנס את אריק בלדסו למילווקי באקס, בתמורה לגרג מונרו ושתי בחירות דראפט עתידיות.
ב-8 בדצמבר שלחה ברוקלין נטס את טרבור בוקר לפילדלפיה 76', בתמורה לג'אליל אוקפור, ניק סטאוסקאס ובחירת דראפט עתידית.
ב-30 בינואר 2018 שלחה לוס אנג'לס קליפרס את בלייק גריפין, וילי ריד וברייס ג'ונסון לדטרויט פיסטונס, בתמורה לטוביאס האריס, אייברי בראדלי, בובאן מריאנוביץ' ושתי בחירות דראפט עתידיות.
ב-1 בפברואר שלחה שיקגו בולס את ניקולה מירוטיץ' ובחירת סיבוב שני בדראפט לניו אורלינס פליקנס, בתמורה לעומר אשיק, ג'מיר נלסון, טוני אלן ובחירת סיבוב ראשון בדראפט.
ב-8 בפברואר, המועד האחרון לטריידים בעונה זו, נרשמו מספר עסקאות משמעותיות:
במסגרת טרייד משולש קיבלה קליבלנד קאבלירס את ג'ורג' היל מסקרמנטו קינגס ואת רודני הוד מיוטה ג'אז, בעוד סקרמנטו קיבלה את ג'ו ג'ונסון מיוטה ואת אימאן שאמפרט ובחירת סיבוב שני בדראפט מקליבלנד. יוטה קיבלה בעסקה את ג'יי קראודר ודריק רוז מקליבלנד.
במסגרת טרייד משולש קיבלה דאלאס מאבריקס את דאג מקדרמוט מניו יורק ניקס ובחירת סיבוב שני בדראפט מדנוור נאגטס, בעוד דנוור קיבלה את דווין האריס מדאלאס, וניו יורק קיבלה את עמנואל מודיאיי מדנוור.
קליבלנד קאבלירס שלחה את אייזיאה תומאס, צ'אנינג פריי ובחירת סיבוב ראשון בדראפט ללוס אנג'לס לייקרס, בתמורה לג'ורדן קלארקסון ולארי נאנס.
קליבלנד קאבלירס שלחה את דוויין וייד למיאמי היט, בתמורה לבחירת סיבוב שני בדראפט.
אולסטאר 2018

סוף-שבוע האולסטאר 2018 נערך בסטייפלס סנטר, אולמה הביתי של קבוצות לוס אנג'לס לייקרס ולוס אנג'לס קליפרס, בין התאריכים 16–18 בפברואר 2018. בעונה זו שונה פורמט משחק האולסטאר, כאשר לראשונה בתולדות המשחק הוא לא הפגיש בין "נבחרת המזרח" לבין "נבחרת המערב"; כמדי שנה, עשרת השחקנים הפותחים במשחק נבחרו על פי שקלול קולות של אוהדים, שחקני הליגה ופרשנים, ואת 14 השחקנים המחליפים בחרו מאמני הליגה (5 שחקני חמישייה ו-7 מחליפים מכל אזור); על פי הפורמט החדש, שני השחקנים בעלי מספר הקולות הרב ביותר לפתוח בחמישיות (אחד מהמזרח ואחד מהמערב) משמשים כ"קפטנים" של קבוצתם, ומרכיבים אותה מתוך יתר השחקנים שנבחרו להשתתף במשחק, במהלך "דראפט" בין הקפטנים שבו הם בוחרים את השחקנים לסירוגין.
לברון ג'יימס (קליבלנד קאבלירס) וסטפן קרי (גולדן סטייט ווריורס) זכו במספר הקולות הרב ביותר, ובכך נבחרו לשני הקפטנים במשחק. על פי החלטת הליגה, ערכו ביניהם ג'יימס וקרי את בחירת השחקנים לקבוצותיהם באופן דיסקרטי, וב-18 בינואר פורסמו הקבוצות הסופיות, ללא פירוט של סדר בחירת השחקנים.
במשחק האולסטאר עצמו ניצחה "קבוצת לברון" בתוצאה 148–145, ולברון ג'יימס זכה בתואר ה-MVP של משחק האולסטאר לאחר שקלע 29 נקודות, לקח 10 ריבאונדים ומסר 8 אסיסטים.
אולסטאר 2018 > משחק האולסטאר

החלפה ^- פול ג'ורג', אנדרה דראמונד, קמבה ווקר וגוראן דרגיץ' נבחרו להחליף את דמרקוס קאזינס, ג'ון וול, קריסטפס פורזינגיס וקווין לאב הפצועים ב"קבוצת לברון".
| 0 | 1 | 2 | 3 | 4 |
| --- | --- | --- | --- | --- |
| 18 בפברואר 2018 | קבוצת לברון | 148 - 145 | קבוצת סטפן | סטייפלס סנטר, לוס אנג'לס |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 17,801 |
|  | נק': לברון ג'יימס - 29 ריב': לברון ג'יימס - 10 אס': קיירי אירווינג - 9 |  | נק': דמאר דרוזן ודמיאן לילארד - 21 כ"א ריב': קארל-אנתוני טאונס - 10 אס': קייל לאורי - 11 |  |
אולסטאר 2018 > אירועים נוספים

משחק הכוכבים העולים ("Rising Stars Challenge") - במשחק השתתפו רוקיז ושחקנים בעונתם השנייה ב-NBA, שחולקו לשחקנים אזרחי ארצות הברית ("קבוצת ארצות הברית") ושחקנים משאר מדינות העולם ("קבוצת העולם"). במשחק ניצחה "קבוצת העולם" בתוצאה 155–124, ובפרס ה-MVP של המשחק זכה בוגדן בוגדנוביץ' שקלע 26 נקודות ומסר 6 אסיסטים.
תחרות השלשות - דווין בוקר (פיניקס סאנס) זכה בתחרות לאחר שגבר בסיבוב הגמר על אריק גורדון, טוביאס האריס וקליי תומפסון. כמו כן השתתפו בתחרות בראדלי ביל, ויין אלינגטון, פול ג'ורג' וקייל לאורי.
תחרות ההטבעות - דונובן מיטשל (יוטה ג'אז) זכה בתחרות לאחר שגבר בסיבוב הגמר על לארי נאנס. כמו כן השתתפו בתחרות ויקטור אולדיפו ודניס סמית'.
אתגר הכישורים - ספנסר דינווידי (ברוקלין נטס) זכה בתחרות לאחר שגבר בסיבוב הגמר על לאורי מארקנן. כמו כן השתתפו בתחרות ג'ואל אמביד, אל הורפורד, אנדרה דראמונד, דונובן מיטשל, ג'מאל מארי ולו ויליאמס.
העונה הסדירה > מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | ג'יימס הארדן | יוסטון רוקטס | 30.4 |
| ריבאונדים למשחק | אנדרה דראמונד | דטרויט פיסטונס | 16.0 |
| אסיסטים למשחק | ראסל וסטברוק | אוקלהומה סיטי ת'אנדר | 10.3 |
| חטיפות למשחק | ויקטור אולדיפו | אינדיאנה פייסרס | 2.4 |
| חסימות למשחק | אנתוני דייוויס | ניו אורלינס פליקנס | 2.6 |
| איבודים למשחק | דמרקוס קאזינס | ניו אורלינס פליקנס | 5.0 |
| עבירות למשחק | דמרקוס קאזינס | ניו אורלינס פליקנס | 3.8 |
| דקות למשחק | לברון ג'יימס | קליבלנד קאבלירס | 36.9 |
| אחוזים מהשדה | קלינט קפלה | יוסטון רוקטס | 65.2% |
| אחוזים מהקו | סטפן קרי | גולדן סטייט ווריורס | 92.1% |
| אחוזים לשלוש | דארן קוליסון | אינדיאנה פייסרס | 46.8% |
| נקודות מדד למשחק | ג'יימס הארדן | יוסטון רוקטס | 29.8 |
| דאבל דאבלים | קארל-אנתוני טאונס | מינסוטה טימברוולבס | 68 |
| טריפל דאבלים | ראסל וסטברוק | אוקלהומה סיטי ת'אנדר | 25 |
העונה הסדירה > שיאים עונתיים למשחק

| קטגוריה | שחקן | קבוצה | ערך |
| --- | --- | --- | --- |
| נקודות | ג'יימס הארדן | יוסטון רוקטס | 60 |
| ריבאונדים | דווייט הווארד | שארלוט הורנטס | 30 |
| אסיסטים | ראז'ון רונדו | ניו אורלינס פליקנס | 25 |
| חטיפות | לו ויליאמס | לוס אנג'לס קליפרס | 10 |
| חסימות | אנתוני דייוויס | ניו אורלינס פליקנס | 10 |
| שלשות | סטפן קרי | גולדן סטייט ווריורס | 10 |
| שלשות | קמבה ווקר | שארלוט הורנטס | 10 |